Publication: Magyar Közlöny
Issue: MK-2005-77 (Year: 2005, Number: 77)
Era: 2004-2010
Section: A kisebbségi iskolai nevelést és oktatást végzõ iskola – a 243/2003. (XII. 17.) Korm. rendeletben kiadott
Paragraph Index: 132

2. Beszédkészség 1–4. évfolyam 5–6. évfolyam 7–8. évfolyam 9–12. évfolyam Helyes kiejtés a mindennapi kommunikációban. A kérdésfeltevés és válaszadás gyakorlása megfelelõ hanglejtéssel a mindennapi kommunikációban: bemutatkozás, köszönés, információkérés és adás jellegzetes szófordulatok alkalmazásával. 2-3 rövidebb irodalmi mû (népköltészeti alkotás) és néhány közmondás és találós kérdés ismerete. Helyes kiejtés és hanglejtés a mindennapi kommunikációban. Egyszerû megnyilatkozás a következõ témakörökben: család, lakás, iskola, lakókörnyezet, horvát társadalmi és vallási ünnepek, egészség. A megjelölt témákban 6-8 mondatos összefüggõ megnyilatkozás. 5-6 vers memorizálása, néhány közmondás és találós kérdés ismerete. Részvétel az elsõ pontban megjelölt témáról szóló beszélgetésben használva a már tanult kifejezéseket, fordulatokat. Saját élmény, gondolat, vélemény, érzés egyszerû és világos kifejezése, megfogalmazása a beszédszituációnak megfelelõen egyszerû és összetett mondatokban (10-15) helyes szóhangsúllyal és intonációval. Nyolc vers és 10 sor prózai, illetve drámai mû memorizálása. Részvétel a mindennapi kommunikációban (párbeszéd, információcsere) anyanyelvi partnerrel az elsajátított szókincs felhasználásával. Gondolatok, érzelmek, élmények, vélemény megfogalmazása és kifejezése, valamint indoklás, érvelés összetett mondatokban a horvát nyelv szellemében. Történet elmondása, olvasottak, látottak, hallottak kapcsán kérdések összeállítása. Nyolc vers, és 15 prózai, illetve drámai mû memorizálása.

Source: https://magyarkozlony.hu/hivatalos-lapok/30c555a63601603bea66ee0986c9a2e45b66df0e/dokumentumok/85ba27ca9a1f154efe64faff5e5a42eb5f69d80e/letoltes